A Bizottság határozata
(2004. február 18.)
a 2004. évre vonatkozóan a Közösségi Dohányalap által a 2182/2002/EK rendelet 13. és 14. cikkében említett intézkedésekre nyújtott támogatások tagállamok közötti indikatív felosztásáról
(az értesítés a C(2004) 493. számú dokumentummal történt)
(2004/148/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre [1], és különösen annak 14a. cikkére,
mivel:
(1) A Közösségi Dohányalap tekintetében a 2075/92/EGK tanácsi rendelet alkalmazására vonatkozó részletes szabályok meghatározásáról szóló, 2002. december 6-i 2182/2002/EK bizottsági rendelet [2] 13. és 14. cikke a dohánytermelők termelésváltását elősegítő intézkedésekről rendelkezik. Ezeket az intézkedéseket a 2075/92/EGK rendelet 13. cikkével létrehozott Közösségi Dohányalap finanszírozza.
(2) A Közösségi Dohányalap rendelkezésére álló teljes összeg 2004-ben 28,8 millió EUR, amelynek 50 %-át olyan egyéni intézkedések finanszírozására kell fordítani, amelyek segítik a dohánytermelők egyéb termények termelésére vagy munkahelyteremtő egyéb gazdasági tevékenységekre történő átállását, illetve támogatják az ezzel kapcsolatos tanulmányokat.
(3) Ezért a 2182/2002/EK rendelet 17. cikkének (2) bekezdésével összhangban rögzíteni kell a rendelkezésre álló összeg érintett tagállamok közötti indikatív felosztását.
(4) Az e határozatban előírt intézkedések összhangban vannak a Dohánypiaci Irányítóbizottság véleményével,
ELFOGADTA EZT A HATÁROZATOT:
1. cikk
A 2004. évre vonatkozóan a Közösségi Dohányalap által 2182/2002/EK rendelet 13. és 14. cikkében említett intézkedésekre nyújtott támogatások tagállamok közötti indikatív felosztását a melléklet tartalmazza.
2. cikk
Ennek a határozatnak a tagállamok a címzettjei.
Kelt Brüsszelben, 2004. február 18-án.